Diari Oficial de la Generalitat Valenciana


Sumari del DOGV 7929, del 01-12-2016 (2016/8825)

Notificació de la sentència dictada en el procediment de guarda i custòdia número 75/2014.
------------------------------------------------------------------------------------------

### Dades del document

Número de DOGV
:   7929

Data del DOGV
:   01-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8825


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 75/2014. [2016/8825]  
Procediment: família, guarda, custòdia i aliments de fill menor no matrimonial no consensuat 000075/2014-M.  
Demandant: Angie Julieth Pérez López.  
Procuradora: María Paz Gómez Sánchez.  
Demandat: Alveiro Muriel Rivera.  
Procurador/a: -  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, guarda, custòdia i aliments de fill menor no matrimonial no consensuat número 000075/2014, a instàncies d'Angie Julieth Pérez López, representat per la procuradora María Paz Gómez Sánchez, contra Alveiro Muriel Rivera, en situació de rebel·lia, en què, en data 25 de novembre de 2015, s'ha dictat la sentència que té la part dispositiva com segueix:  
  
«Estime parcialment la demanda formulada per la representació processal d'Angie Julieth Pérez López contra Alveiro Muriel Rivera, i dispose les mesures següents:  
1. L'atribució a Angie Julieth Pérez López en exclusiva de l'exercici de la pàtria potestat respecte de la menor, [...], així com la guarda i custòdia de l'esmentada filla menor.  
2. Règim de visites: comunicació amb el progenitor no custodi, com a mínim d'un cap de setmana mensual, de dissabte a diumenge. El progenitor no custodi el replegarà del domicili matern que corresponga i el reintegrarà al domicili matern el diumenge a les 20.00 h i la meitat de les vacances escolars de (Nadal, Falles, Setmana Santa i estiu), segons el calendari oficial de la comunitat on residisca. La mare elegirà en els anys parells i el pare en els senars.  
Tot això, sempre que siga possible si el progenitor no custodi es troba a Espanya.  
Ambdós progenitors faran saber a l'altre qualsevol variació domiciliària, ja siga de vacances o perpètua, així com qualsevol variació en el número de telèfon de contacte per a coordinar aquestes pràctiques de règim de visites, sense que aquesta circumstància siga fonament perquè cap dels firmants puga interferir en la vida privada de l'altre.  
Els pares permetran, en tot moment, tot tipus de comunicació de la menor amb el progenitor amb què no convisca en aqueixos instants i amb els seus respectius familiars. La mare assumeix l'obligació de tindre informat el progenitor no custodi de la situació de la filla comú, especialment dels assumptes que, sent-ne d'importància per a aquesta, afecten el seu estat de salut, formació educacional, desenvolupament.  
La menor no podrà eixir d'Espanya sense el consentiment previ per escrit de la mare o, de no ser així, autorització judicial.  
3. Alveiro Muriel Rivera contribuirà als aliments de la seua filla en la quantitat de 250 euros mensuals. Aquesta quantitat serà ingressada en el compte que a aquest efecte designe aquesta part, de bestreta i dins dels cinc primers dies de cada mes.  
Aquesta quantitat s'actualitzarà anualment, de conformitat amb l'índex de preu de consum.  
4. Respecte de les despeses extraordinàries, cada un dels progenitors es farà càrrec del 50 % del cost de les despeses.  
Cada part ha de pagar les costes processals causades a instàncies seues i les comunes a mitges.  
Mode d'impugnació: mitjançant un recurs d'apel·lació davant d'aquest Jutjat; no obstant això, es portarà a efecte el que s'ha disposat. El recurs s'ha d'interposar per escrit dins del termini de 20 dies, indicant la infracció comesa al parer del recurrent, sense aquests requisits no s'admetrà el recurs (art. 458 LEC). Haurà d'efectuar-se la consignació de cinquanta euros en el compte del jutjat 4584 -0000-02 - número de procediment amb els quatre dígits - dos últims números de l'any, a l'oficina Banesto, segons disposa la Llei orgànica 1/2009, de 3 de novembre, i acreditar aquesta consignació, exceptuant-ne el cas d'aquells litigants que tinguen el benefici de justícia gratuïta. En el cas que no s'efectue el dipòsit, es podrà esmenar el defecte dins del termini de dos dies, i no s'admetrà a tràmit si no s'esmena.  
Aquesta és la sentència, que pronuncie, mane i firme.»  
I perquè valga de notificació de forma deguda a Alveiro Muriel Rivera, en rebel·lia, [s'ometen les dades de la menor], expedisc i firme aquest edicte.  
  
València, 7 de novembre de 2016.- El lletrat de l'Administració de justícia: José Esteban Briz Recio.